En 41-årig kvinde fra Brønderslev mistede store mængder blod, da hun blev udsat for grov vold af en bekendt tidligt torsdag morgen. Overfaldet skete i en villa på Skovparken i Brønderslev. Ifølge vagtchef Henrik Bech fra Nordjyllands Politi fik kvinden så mange bank, at en pulsåre i nakken bristede. - Der sker det, at pulsåren i kvindens nakke brister. Vi ved endnu ikke, hvordan hun er blevet banket, siger han. Kvinden har fået tilført blod, og er igen udenfor livsfare. Den 48-årige mand, der formodes at stå bag overfaldet, blev torsdag eftermiddag varetægtsfængslet i foreløbig en uge.

Referat:
En kvinde fra Brønderslev fik så mange bank af en bekendt, at en pulsåre i nakken bristede.